CELEX: 31984R2808
Language: el
Date: 1984-10-03 00:00:00
Title: Κανονισμός (ΕΟΚ) αριθ. 2808/84 του Συμβουλίου της 3ης Οκτωβρίου 1984 για τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας, αφενός, και της κυβέρνησης της Δανίας και της τοπικής κυβέρνησης των νήσων Φερόε, αφετέρου, για τον καθορισμό μέτρων σχετικά με την αλιεία του σολομού στα ύδατα του Βόρειου Ατλαντικού

Avis juridique important

|

31984R2808

Κανονισμός (ΕΟΚ) αριθ. 2808/84 του Συμβουλίου της 3ης Οκτωβρίου 1984 για τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας, αφενός, και της κυβέρνησης της Δανίας και της τοπικής κυβέρνησης των νήσων Φερόε, αφετέρου, για τον καθορισμό μέτρων σχετικά με την αλιεία του σολομού στα ύδατα του Βόρειου Ατλαντικού  

Επίσημη Εφημερίδα αριθ. L 264 της 05/10/1984 σ. 0001

***** ΚΑΝΟΝΙΣΜΟΣ (ΕΟΚ) αριθ. 2808/84 ΤΟΥ ΣΥΜΒΟΥΛΙΟΥ  της 3ης Οκτωβρίου 1984  για τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας, αφενός, και της κυβέρνησης της Δανίας και της τοπικής κυβέρνησης των νήσων Φερόε, αφετέρου, για τον καθορισμό μέτρων σχετικά με την αλιεία του σολομού στα ύδατα του Βόρειου Ατλαντικού  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  Εκτιμώντας:  ότι η Κοινότητα, αφενός, και η κυβέρνηση της Δανίας και η τοπική κυβέρνηση των νήσων Φερόε, αφετέρου, προέβησαν σε διαβουλεύσεις για την αλιεία του σολομού στα ύδατα του Βόρειου Αντλαντικού·  ότι, έως ότου θεσπιστούν ρυθμιστικά μέτρα στα πλαίσια της σύμβασης για τη διατήρηση του σολομού στο Βόρειο Ατλαντικό, πρέπει να περιοριστεί η ποσότητα των αλιευμάτων για την περίοδο 1984/85·  ότι στο τέλος των διαβουλεύσεων αυτών οι δύο αντιπροσωπείες μονόγραψαν συμφωνία υπό μορφή ανταλλαγής επιστολών·  ότι η έγκριση της εν λόγω συμφωνίας είναι προς το συμφέρον της Κοινότητας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η συμφωνία υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας, αφενός, και της κυβέρνησης της Δανίας και της τοπικής κυβέρνησης των νήσων Φερόε, αφετέρου, περί καθορισμού μέτρων σχετικά με την αλιεία του σολομού στα ύδατα του Βόρειου Ατλαντικού, εγκρίνεται εξ ονόματος της Κοινότητας.  Το κείμενο της συμφωνίας επισυνάπτεται στον παρόντα κανονισμό.  Άρθρο 2  Στον Πρόεδρο του Συμβουλίου ανατίθεται να ορίσει τα πρόσωπα τα οποία εξουσιοδοτούνται να υπογράψουν τη συμφωνία δεσμεύοντας την Κοινότητα.  Άρθρο 3  Ο παρών κανονισμός αρχίζει να ισχύει από την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 3 Οκτωβρίου 1984.  Για το Συμβούλιο  Ο Πρόεδρος  P. BARRY  (1) Η γνώμη αυτή δόθηκε στις 13 Σεπτεμβρίου 1984 (δεν έχει δημοσιευτεί ακόμη στην Επίσημη Εφημερίδα).